text: Məclis davam edən zaman kimsə məclisə yeni gələrdisə, söyləyicilərin dili ilə desək, “Burnu qapıdan təzə görünəndə damburçular onu sözlə bir atəşə tutardılar ki, gəl görəsən”. Məclisdən tez çıxıb gedənlərə də eyni münasibət olarmış. Məclisdə iştirak edənlərin hər birinə ayrı-ayrı hayla deyilər, kimi tərif edilər, kiminə də sataşılardı. Süfrəyə yeməyi gec gətirən ev sahibinə də hayla ilə sataşardılar. İndi dolanışıq çətin olduğu üçün evlərdə belə məclislər təşkil etməyə maraq göstərmirlər.